**Az Apollo Tyres bemutatja ötéves tervét annak érdekében, hogy növelje a piaci részesedését a tehergépkocsik és buszok szegmenségben**

* ***Az Apollo megduplázza európai termelését a tehergépkocsi- és buszabroncsokra (TBR) vonatkozóan***
* ***A vállalat célja, hogy 2025-re olyan termékeket kínáljon, amelyek a TBR-abroncspiacon felmerülő méret- és jellemzőbeli igények akár 90%-át lefedik***
* ***2023 elején megkezdődik egy teljesen új, nagy távolságú fuvarozásra tervezett, a gördülési ellenállás szempontjából A-besorolású utánfutó-gumiabroncs gyártása***
* ***A jövő évben várható a vállalat első 19,5 colos tehergépkocsi- és utánfutó-gumiabroncsainak megjelenése***
* ***Az Apollo a 22,5 colos téli gumiabroncsok piacára is belép***
* ***Fejlesztés alatt áll néhány új, pl. RFID és TPMS gumiabroncs-megoldás***

**2022. október 24.** – Az Apollo Tyres bejelentett egy új, nagy szabású ötéves tervet, amelynek keretein belül nagyobb részesedést kíván szerezni a tehergépkocsikhoz és utánfutókhoz készült radiál abroncsok (TBR) európai piacán. A terv részeként a vállalat az előző évihez képest megduplázza a TBR-abroncsok gyártási mennyiségét a magyarországi gyárában, valamint olyan módon bővíti termékkínálatát, hogy az 2025-re lefedje a TBR-szegmens mérettel és jellemzőkkel kapcsolatos igényeinek akár 90%-át.

Az Apollo Tyres jövőre mutatja be az első, 19,5 col átmérőjű keréktárcsákhoz készült tehergépkocsi- és utánfutóabroncsait, amelyeket gyakran használnak a kisebb összsúlyú, nagy távolságú regionális alkalmazásokban használt járműveken. A vállalat elsőként a hét leggyakoribb méretre fog koncentrálni, és a célja, hogy termékkínálata 2025-re a 19,5 colos gumiabroncsok piacán felmerülő igények 81%-át kielégítse.

Az új terv keretein belül a vállalat a 22,5 colos téli gumiabroncsok piacára is belép, ahol új szintre kívánja emelni a legkülönbözőbb időjárási körülmények között biztosított teljesítményt és hatékonyságot, kiegészítve a már meglévő tehergépkocsi- és utánfutó-gumiabroncsainak kínálatát.

Egy másik ma megjelent közleményben a vállalat részleteket osztott meg az első, hamarosan bemutatásra kerülő, nagy távolságú fuvarozáshoz tervezett utánfutó-gumiabroncsával (LHT), az EnduMile LHT-val kapcsolatban, amely a gördülési ellenállás szempontjából A-besorolással rendelkezik, és az Apollo Tyres által valaha, a tehergépkocsi-szektor számára gyártott legtartósabb és leginkább energiahatékony gumiabroncs lesz. Az utánfutókhoz készült új terméket kimondottan úgy tervezték, hogy túlszárnyalja az LHT-szegmens legnépszerűbb és legjobban teljesítő gumiabroncsainak jellemzőit, és hamarosan nyergesvontatókhoz készült változatok is érkeznek hozzá, mind a kormányzott, mind a hajtott tengelyekre.

A vállalat egy másik új szegmensbe is belép, ahol alacsony profilú, 60 mm-es méretarányú gumiabroncsokat fog kínálni az Euro 6-normákat teljesítő motorokkal rendelkező haszonjárművek számára. Az Apollo Tyres a kormányzott és a hajtott tengelyekre szerelhető változatokat is biztosít majd.

Az Apollo Tyres még komolyabb lépéseket tesz, hogy további eredeti alkatrész-beszállítói (OE) szerződéseket kössön a járműgyártókkal. A múlt hónapban a Schwarzmüller, Európa egyik legnagyobb pótkocsigyártója az Apollo Tyres EnduRace RT, EnduRace RT2 és EnduTrax MAHD abroncsait választotta az általa gyártott pótkocsik gyári felszereléseként, amivel ez lett az abroncsgyártó vállalat első OE-megállapodása az európai tehergépkocsi-szektorban.

„Nagy erőkkel dolgozunk azért, hogy megfeleljünk az európai tehergépkocsi- és buszpiac összetett és szerteágazó igényeinek, és minden általunk bemutatott új gumiabroncs tükrözni fogja vállalatunk értékközpontú felfogását: első osztályú teljesítmény biztosítása megfizethető árakon.” – mondta John Nikhil Joy, az Apollo Tyres tehergépkocsi- és buszabroncsokkal foglalkozó európai ágazatának igazgatója. „Növeljük a K+F műveletekkel kapcsolatos befektetéseinket Európában és Indiában, és arra törekszünk, hogy segítsünk a haszongépjármű-üzemeltetőknek megfelelni az egyre szigorodó szabályozásoknak, valamint teljesíteni a saját, üzemanyag- és energiatakarékossággal kapcsolatos céljainkat. Olyan időszaknak nézünk elébe, amely során a TBR-szektorral kapcsolatos műveleteink eddig példátlan mértékű átalakuláson és fejlődésen mennek majd keresztül.”

Az Apollo Tyres TBR-termékkínálatának növelése érdekében a vállalat új módokat keres a terhelési kapacitás olyan módú növelésére, hogy az ne menjen a versenyképesség rovására a súly, a tapadás, az úttartás, a zajszint és a gördülési ellenállás tekintetében. Új LHT-terméke, az EnduMile LHT képében az Apollo Tyres egyúttal egy olyan új, robusztus struktúrát is bemutat, amely lehetővé teszi az újrafutózást a még nagyobb fokú fenntarthatóság és még alacsonyabb élettartam-költségek érdekében. Ezek az anyag- és dizájnbeli innovációk nagy valószínűséggel a később bemutatásra kerülő TBR-termékekben is megjelennek majd.

A vállalat emellett egy sor kapcsolódó gumiabroncs-megoldáson is dolgozik, beleértve például a rádiófrekvenciás azonosítási (RFID) és gumiabroncsnyomás-felügyeleti rendszereket (TPMS), amelyek segítenek a vezetőknek és az üzemeltetőknek a teljesítményadatok valós idejű megtekintésében.

***[VÉGE]***

**További részletek:**

CONSTANS PR, Katalin Dobos,

email: apollotyres@constanspr.com

tel: 06302424073

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.